# Ronsard - Œuvres, Buon, 1587/Charles, tu portes le nom

CHarles, tu portes le nom De renom Du Prince qui fut mon maiſtre, De Charles en qui les Dieux Tout leur mieux Pour chef-d'œuuvre firent naiſtre. Naguiere il fut comme toy Fils de Roy, Ton grand-pere fut ſon pere, Et Henry le treſ-chreſtien Pere tien L'auoit eu pour ſecond frere. A peine vn poil blondelet, Nouuelet, Autour de ſa bouche tendre A ſe frizer commençoit, Qu'il penſoit De Ceſar eſtre le gendre. Ia braue, ſe promettoit Qu'il eſtoit Duc des Lombardes campagnes, Et il verroit quelquefois Ses fils Rois
﻿De l’Itale & des Eſpagnes. Mais la mort qui le tua, ﻿Luy mua ﻿Son eſpouſe en vne pierre: ﻿Et pour tout l’heur qu’il conceut, ﻿Ne receut ﻿Qu’à peine ſix pieds de terre. Comme on voit au poinct du iour ﻿Tout autour ﻿Rougir la Roſe eſpanie, ﻿Et puis on la voit au ſoir ﻿Se dechoir ﻿A terre toute fanie : Ou comme vn Liz trop laué, ﻿Agraué ﻿D’vne pluyeuſe tempeſte, ﻿Ou trop fort au chaud atteint ﻿Perdre teint, ﻿Et languir à baſſe teſte: Ainſi ton Oncle en naiſſant ﻿Periſſant ﻿Fut veu preſque en meſme eſpace, ﻿Et comme fleur du Printemps, ﻿En vn temps ﻿Perdit la vie & la grace. Si pour eſtre nay d’ayeux ﻿Demy-Dieux, ﻿Si pour eſtre fort & iuſte, ﻿Les Princes ne mouroient pas, ﻿Le treſpas ﻿Deuoit eſpargner Auguſte. Si ne veinquit-il l’effort
De la Mort, Par qui tous veincus nous ſommes: Car außi bien elle prend Le plus grand Que le plus petit des hommes. Le vieil Nocher importun Vn chacun Charge en ſa nacelle courbe, Et ſans honneur à la fois Met les Rois Peſle-meſle auec la tourbe. Mais or' ie reuiens à toy Fils de Roy, Petit neueu de mon maiſtre, De Charles, en qui les Dieux Tout leur mieux Pour chef-d'œuure firent naiſtre. Comme vn bel Aſtre luiſant Conduiſant Au ciel ſa voye cognue, Se cache ſous l'Ocean Demy an Auec Thetis la chenue: Puis ayant laué ſon chef Derechef Remonſtre ſa face claire, Et plus beau qu'auparauant S'eſleuant Sur noſtre Orizon eſclaire: Ainſi ton oncle en mourant, Demourant Sous la terre quelque année,
Derechef eſt retourné En toy né Sous meilleure deſtinée. Il s'eſt voilé de ton corps, Saillant hors De la foſſe tenebreuſe, Pour viure en toy doublement Longuement, D'vne vie plus heureuſe. Car le Deſtin qui tout peut, Ne te veut Comme à luy trancher la vie, Ains que voir par tes vertus Abatus Sous toy les Rois de l'Aſie. Dieu qui voit tout de là-haut Ce qu'il faut Aux perſonnes iournalieres, A party ce Monde eſpars En trois pars, Pour toy ſeul & pour tes freres. Ton premier aiſné François Sous ſes lois Regira l'Europe ſienne: D'Afriq' ſera couronné Ton puiſné, Toy de la terre Aſienne. Car quand l'âge homme parfait T'aura fait, (Comme Iaſon fiſt en Grece) Tu tri'ras les plus vaillans Bataillans
De la Françoiſe ieuneſſe: Puis mettant la voile au vent, Enſuiuant De Brenne l'antique trace, Tu iras (couurant les eaux Des vaiſſeaux) En l'Aſie prendre place. Là dés le premier abort Sur le port A cent Rois tu feras teſte, Et captifs deſſous tes bras, Tu prendras Leurs terres pour ta conqueſte. Ceux qui ſont ſous le reſueil Du Soleil, Ceux qui ſont ſous le reſueil Du Soleil, Ceux qui habitent Niphate, Ceux qui vont d'vn bœuf ſuant Remuant Les gras riuages d'Euphrate: Ceux qui boiuent dans le ſein Du Iourdain De l'eau tant de fois courbée Et tout ce peuple odorant Demeurant Aux ſablons de la Sabée: Ceux qui ont en bataillant L'arc vaillant, Quand ils ſont tournez derriere Et ceux qui toutes ſaiſons Leurs maiſons Roulent ſur vne ciuiere: Ceux qui d'vn acier mordant
Vont tondant La terre aux tygres nourrice, Et ceux dont les cheſnes verts Sont couuerts De ſoye ſans artifice: Ceux qui vont en labourant Déterrant Tant d'os és champs de Sigée, Et ceux qui plantez ſe ſont Sur le front D'Helleſponte & de l'Egée: De ces peuples, bien que forts, Tes efforts Rendront la force perie, Et veincus t'obeyront, Et ſeront Vaſſaux de ta Seigneurie. A ce grand Prince Thebain (Dont la main Print les Indes admirables) Egal Roy tu te feras, Tu auras Sans plus les mœurs diſſemblables. Car ſi toſt qu'il les defit, Il leur fit Sentir ſa vineuſe rage, Et de ſes cris Orgieux, Furieux, Leur tempeſta le courage. De peaux il les entourna, Il orna De pampre leur folle teſte,
Et trepignant au milieu, Ce fol Dieu Forcenoit apres ſa feſte. Mais toy Prince mieux inſtruit, En qui luit Des vertus l'antique reſte, Chreſtien, leur feras ſçauoir Le deuoir D'vne autre loy plus celeſte. Briſant les Idoles feins De tes mains, De leurs Dieux tu ſeras maiſtre, Et ruant leurs temples bas, Tu feras La Loy de Iesvs renaiſtre. Puis eſtant de tout coſté Redouté Pour ta fortune proſpere, Iras au bout du Leuant Eſleuant Cent Coloſſes à ton pere.